**Z A P I S N I K**

 **Sa trideset treće sjednice Skupštine Glavnog grada - Podgorice, održane 22. juna 2022. godine, sa početkom u 10:15 časova**

 Sjednicu je otvorio predsjednik Skupštine **dr Đorđe Suhih**, koji je informisao da će predstavnici medija sjednicu pratiti iz medijske sale na prizemlju i da će televizijske ekipe moći snimati početak sjednice u plenarnoj sali u trajanju od 5 minuta.

 Predsjednik **Suhih** je zatim konstatovao da je prisutno 40 odbornika, tako da postoji kvorum za rad i punovažno odlučivanje Skupštine.

 Odsustvo sa ove sjednice najavili su odbornice i odbornici: **Biljana Kljajević Batrićević, Radmila Popović, Ivana Bojović, Marija Marović, Marija Pavićević, Prela Ujkaj** i **Čel Ismailisufi.**

 Predsjednik **Suhih** je obavijestio da su na sjednicu pozvani gradonačelnik Glavnog grada, zamjenici gradonačelnika, glavni administrator, glavni gradski arhitekta, menadžer Glavnog grada, starješine organa uprave, rukovodioci javnih i drugih službi čiji je osnivač Skupština Glavnog grada i predsjednik Savjeta za razvoj i zaštitu lokalne samouprave, kao i da na javni poziv za učešće nevladinih organizacija na ovoj sjednici, nije bilo prijavljenih kandidata.

Nakon toga, prešlo se na Zapisnik sa XXXII sjednice, održane 19. maja 2022. godine.

 - Skupština je usvojila Zapisnik sa XXXII sjednice Skupštine, bez primjedbi (glasao je 31 odbornik: 31 glas ″za″).

 Zatim se prešlo na utvrđivanje dnevnog reda.

 Predsjednik **Suhih** je istakao da je Prijedlog dnevnog reda odbornicima dostavljen u Sazivu sjednice, a materijali u skladu sa članom 61 Poslovnika Skupštine, dok su u dopuni materijala dostavljeni izvještaji nadležnih radnih tijela.

Potom je dao dodatna pojašnjenja vezano za predloženi dnevni red, s obzirom da je došlo do određenih korekcija.

Obavijestio je dase u dnevnom redu koriguju nazivi tačaka 5 i 9,adekvatno nazivima materijala koji su dostavljeni, tako da glase:

- tačka 5. *Prijedlog odluke o ustupanju prostora u vlasništvu Glavnog grada-Podgorice na privremeno upravljanje Opštini u okviru Glavnog grada - Golubovci;*

- tačka 9. *Prijedlog odluke o davanju saglasnosti na Cjenovnik usluga sakupljanja i transporta komunalnog otpada.*

U proceduralnom reagovanju **Janko Krstović**, predsjednik Kluba odbornika DEMOKRATE je podsjetio da je svim odbornicima u Skupštini Glavnog grada odbornička legitimacija istekla u petom mjesecu. Zatražio je pravno mišljenje i pojašnjenje da li odbornici u Skupštini Glavnog grada mogu da iznose svoja mišljenja iako im je odbornička legitimacija istekla.

Predsjednik **Suhih** je pojasnio da su svi odbornici dok ih ne zamijene i istakao da je Skupština Crne Gore produžila mandat odbornicima i da oni imaju pravo na iznošenje svojih stavova i da su samim tim apsolutno zaštićeni. Saopštio je da je odbornička legitimacija počela da se koristi u prethodnom mandatu Skupštine i da su odbornici imali sva prava i kada je nisu imali.

Dodatna pojašnjenja u vezi sa ovim je dao sekretar Skupštine **Veselin Vukčević**, koji je istakao da status, prava i dužnosti odbornika ne zavise od važnosti ili validnosti odborničke legitimacije, već su utvrđeni Zakonom o lokalnoj samoupravi, Statutom Glavnog grada i Poslovnikom Skupštine Glavnog grada. Pojasnio je da je mandat odbornika utvrđen Zakonom o izboru odbornika i poslanika i Zakonom o lokalnoj samoupravi, a prava i dužnosti odbornika, kao i pravo da se ne može pozvati na odgovornost za iznijeto mišljenje, način glasanja ili izgovorenu riječ u vršenju odborničke funkcije, utvrđeni su Statutom Glavnog grada.

Nakon toga, u proceduralnom reagovanju odbornik **Ranko Milić** je citirao član 5 Zakona o izboru odbornika i poslanika, kojim je definisano da mandat odbornika traje četiri godine. Istakao je da isti zakon daje mogućnost da mandat odbornika može biti kraći, ali ne nikako duži. Pojasnio je da mandat odbornika može biti duži ako se u Skupštini Crne Gore sa dvije trećine poslanika promijeni Zakon o izboru odbornika i poslanika, što nije promijenjeno, tako da se ulazi u zonu nelegalnosti.

Proceduralno je reagovao **mr Mihailo Anđušić**, predsjednik Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″, koji je postavio pitanje do kog datuma traju mandati odbornika u Skupštini Glavnog grada, nevezano za Zakon o lokalnoj samoupravi, koji je usvojen u Skupštini Crne Gore ili za zakon za koji je potrebna dvotrećinska većina i nevezano za odborničku legitimaciju.

Predsjednik **Suhih** je pojasnio da su odbornici u mandatu, da je ova sjednica Skupštine legalno sazvana i da odbornici imaju puni legitimitet da rade na današnjoj sjednici. Potom je saopštio da neće da prejudicira da li će institucije sistema koje su zadužene za analizu i donošenje odluka donijeti odluke i kakve će one biti i istakao da će Skupština Glavnog grada ispoštovati odluku koja bude donesena.

Nakon ovih proceduralnih reagovanja odbornika i dodatnih pojašnjenja, prešlo se na utvrđivanje dnevnog reda.

Predsjednik **Suhih** je predložio da se iz predloženog dnevnog reda izostavi tačka 7. Prijedlog odluke o davanju saglasnosti na Statut "Parking servis Podgorica" d.o.o. Podgorica, s obzirom da je predlagač povukao Prijedlog ove odluke na sjednicama odbora Skupštine Glavnog grada.

Pošto drugih prijedloga za izmjenu dnevnog reda nije bilo, prešlo se na glasanje o inoviranom Prijedlogu dnevnog reda - izostavljena tačka 7. i korekcije u nazivima tačaka 5. i 9. iz saziva.

Skupština je, sa 32 glasa ″za″, utvrdila sljedeći -

 **D n e v n i r e d:**

1. Prijedlog odluke o potvrđivanju Odluke o utvrđivanju poreske osnovice za obračun poreza na nepokretnosti za 2022. godinu;
2. Prijedlog odluke o potvrđivanju Odluke o umanjenju lokalnih komunalnih taksi i naknada;
3. Prijedlog odluke o proglašenju Spomenika prirode "Park šuma Gorica";
4. Prijedlog odluke o davanju na korišćenje djelova katastarskih parcela broj 1209, 1211, 1212 i 1213 KO Podgorica II Fudbalskom savezu Crne Gore;
5. Prijedlog odluke o ustupanju prostora u vlasništvu Glavnog grada - Podgorice na privremeno upravljanje Opštini u okviru Glavnog grada - Golubovci;
6. Prijedlog odluke o dopuni Odluke o postavljanju odnosno građenju i uklanjanju pomoćnih objekata na teritoriji Glavnog grada Podgorice;
7. Prijedlog odluke o davanju saglasnosti na Cjenovnik usluga prerade i zbrinjavanja komunalnog otpada na deponiji "Livade" u Podgorici;
8. Prijedlog odluke o davanju saglasnosti na Cjenovnik usluga sakupljanja i transporta komunalnog otpada;
9. Prijedlog odluke o davanju saglasnosti na Ugovor o preuzimanju poreskog duga;
10. Prijedlog odluke o davanju saglasnosti na Odluku o prenosu pokretne imovine;
11. Informacija o pripremljenosti turističke sezone u Glavnom gradu - Podgorici u 2022. godini;
12. Izbor i imenovanja.

 **\* \* \***

Zatim se prešlo na rad po utvrđenom redosljedu.

U vezi sa **PRVOM TAČKOM** dnevnog reda - **Prijedlogom odluke o potvrđivanju Odluke o utvrđivanju poreske osnovice za obračun poreza na nepokretnosti za 2022. godinu**, dodatne napomene je dala predstavnica predlagača **mr Snežana Popović**, sekretarka Sekretarijata za finansije.

Po ovoj tački dnevnog reda diskutovali su odbornici: **mr Andrija Klikovac**, u ime Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″, **mr Stefan Ćulafić** i **Mitar Vuković**.

Izlaganje odbornika **Mitra Vukovića** je komentarisao predsjednik **Suhih**, a odbornik **Vuković** je odgovorio na komentar.

Odbornik **dr Nermin Abdić** je proceduralno reagovao na izlaganje odbornika **Mitra Vukovića**, ističući da je govorio o odborničkoj legitimaciji, a ne o tački dnevnog reda. Sugerisao je da se odbornici drže dnevnog reda sjednice Skupštine.

U proceduralnom reagovanju odbornik **Janko Krstović** je saopštio da je odbornik **Abdić** prekršio Poslovnik i ukazao da predsjednik **Suhih** treba da bude jednak prema svima odbornicima i da ih opomene zbog kršenja Poslovnika.

Predsjednik **Suhih** je dao kraći komentar, ističući da svaki odbornik ima pravo da koncipira svoje izlaganje.

Odbornik **Mitar Vuković** je komentarisao izlaganje odbornika **dr Nermina Abdića** i dao dodatna pojašnjenja. Odbornik **Abdić** je odgovorio na komentar i postavio dodatno pitanje.

Nakon toga, gradonačelnik **dr Ivan Vuković** je dao dodatna pojašnjenja u vezi smanjenja poreske osnovice za obračun poreza na nepokretnosti za 2022. godinu i oko realizovanih projekata u Glavnom gradu. Podržao je apel odbornika **Abdića** da se odbornici vrate temi dnevnog reda. Odgovorio je na pitanja odbornika **Mitra Vukovića** u vezi završetka radova u ulicama Njegoševoj, Hercegovačkoj, Husinjskih rudara i Dušana Milutinovića.

U proceduralnom reagovanju odbornik **mr Mihailo Anđušić** se obratio predsjedniku **Suhihu**,ističući da se sjednica pretvorila u poslovničku i proceduralnu lakrdiju i zamolio je da se odbornici vrate utvrđenom dnevnom redu. Predsjednik **Suhih** je dao kraći komentar.

Odbornik **Mitar Vuković** je dao dodatna pojašnjenja i postavio pitanje predsjedniku **Suhihu** da li odbornici imaju legitimitet.

Predsjednik **Suhih** je pojasnio da je tolerisao vrijeme diskusije odborniku **Vukoviću** i istakao da ima obavezu poštovanja Poslovnika Skupštine i Statuta Glavnog grada.

Potom je podsjetio da će se o svakoj tački dnevnog reda Skupština izjasniti nakon završenog pretresa po svim tačkama utvrđenog dnevnog reda, po redosljedu razmatranja.

U vezi sa **DRUGOM TAČKOM** dnevnog reda - **Prijedlogom odluke o potvrđivanju Odluke o umanjenju lokalnih komunalnih taksi i naknada**, dopunsko obrazloženje je dala predstavnica predlagača **mr Snežana Popović**,sekretarka Sekretarijata za finansije.

Po ovoj tački dnevnog reda diskutovali su odbornici **mr Andrija Klikovac**, u ime Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″ i **dr Jovan Rabrenović**, koji je diskutovao i o prvoj tački dnevnog reda.

Izlaganje odbornika **mr Andrije Klikovca** je komentarisao odbornik **Janko Krstović**, a odbornik **Klikovac** je odgovorio na komentar.

Odbornik **Janko Krstović** je dao dodatna pojašnjenja, a predsjednik **Suhih** je ponovo zamolio odbornike da se vrate temi dnevnog reda.

U vezi sa **TREĆOM TAČKOM** dnevnog reda - **Prijedlogom odluke o proglašenju Spomenika prirode "Park šuma Gorica"**, kraće napomene je dao predstavnik predlagača **Miljan Barović**,sekretar Sekretarijata za planiranje prostora i održivi razvoj.Dopunsko obrazloženje je dala predstavnica Agencije za zaštitu životne sredine **mr Sonja Kralj**, koordinatorka izrade Studije zaštite ″Park šume Gorica″.

Predsjednik **Suhih** je saopštio da odbornici mogu postavljati pitanja predstavnici Agencije za zaštitu životne sredine, prije diskusije.

Pitanja u vezi Studije zaštite ″Park šume Gorica″ su postavili odbornici: **dr Jovan Rabrenović**, **Janko Krstović** i **Mitar Vuković**.

Odgovore na pitanja i dodatna pojašnjenja je dala **mr Sonja Kralj**, predstavnica Agencije za zaštitu životne sredine.

Odbornik **Mitar Vuković** je komentarisao odgovor **mr Sonje Kralj**.

Po ovoj tački dnevnog reda diskutovali su odbornici: **Janko Krstović**, predsjednik Kluba odbornika DEMOKRATE, **mr Mihailo Anđušić**, predsjednik Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″, **Luka Rakčević**, predsjednik Kluba odbornika ″Podgorička URA - Pravo na grad!*"*,**mr Andrija Klikovac**, **Mitar Vuković**, **mr Stefan Ćulafić** i **Vladan Arsović**.

Gradonačelnik **dr Ivan Vuković** je odgovorio na postavljena pitanja odbornika **Janka Krstovića**, u vezi davanja dozvole investitoru zgrade na Gorici i informisao o Inicijativi Glavnog grada prema Vladi Crne Gore da se zabrani gradnja na toj parceli.

Odbornik **Janko Krstović** je komentarisao izlaganje gradonačelnika **Vukovića** i ponovo je postavio pitanje oko izgradnje zgrade investitora u blizini objekta porodice Ražnatović u Hercegovačkoj ulici.

U proceduralnom reagovanju odbornik **dr Nermin Abdić** je istakao da je predsjednik **Suhih** morao da reaguje na izlaganje odbornika **Mitra Vukovića**, koji je saopštio izuzetno teške riječi i optužbe na račun DPS-a.

Predsjednik **Suhih** je pojasnio da je reagovao na izlaganje odbornika **Vukovića**.

Izlaganje odbornika **Mitra Vukovića** je komentarisao gradonačelnik **dr Ivan Vuković**, koji jeukazaona odnos Vlade Crne Gore prema ovom pitanju, a odbornik **Mitar Vuković** je dao dodatno pojašnjenje i odgovorio na komentar.

Predsjednik **Suhih** je dao kraći komentar na izlaganje odbornika **Vukovića**.

Izlaganje odbornika **mr Mihaila Anđušića** je komentarisao odbornik **Janko Krstović**, a odbornik **Anđušić** je odgovorio na komentar i saopštio stav DPS-a.

Predstavnik predlagača **Miljan Barović**,sekretar Sekretarijata za planiranje prostora i održivi razvoj je odgovorio na pitanje odbornika **Luke Rakčevića**, u vezi dokompletiranja urbanističke parcele i dao pojašnjenje u vezi Inicijative Glavnog grada za zabranu gradnje na brdu Gorica. Odgovorio je i na komentar odbornika **Janka Krstovića**, u vezi primjedbi sa javne rasprave.

U dijelu rasprave po ovoj tački sjednicom je predsjedavao **Miloš Nikolić**, potpredsjednik Skupštine.

Odbornik **Luka Rakčević** je odgovorio na komentar izlaganja sekretara **Miljana Barovića**.

Gradonačelnik **dr Ivan Vuković** je komentarisao izlaganje odbornika **Luke Rakčevića**, a odbornik **Rakčević** je odgovorio na komentar.

Predsjedavajući **Miloš Nikolić** je dao kraći komentar na izlaganje odbornika **Luke Rakčevića**.

Izlaganje odbornika **Luke Rakčevića** je komentarisao odbornik **Mitar Vuković**, koji je postavio pitanje predstavniku predlagača sekretaru **Miljanu Baroviću**. Odbornik **Rakčević** je odgovorio na komentarodborniku **Vukoviću**.

Predsjedavajući **Miloš Nikolić** je dao kraći komentar oko procedure.

Izlaganje odbornika **mr Stefana Ćulafića** je komentarisao odbornik **Mitar Vuković**.

Izlaganje odbornika **Vladana Arsovića** je komentarisao odbornik **Janko Krstović**.

U završnoj riječi predstavnik predlagača **Miljan Barović**,sekretar Sekretarijata za planiranje prostora i održivi razvoj je dodatno obrazložio Inicijativu Glavnog grada i odgovorio na pitanja odbornika **Luke Rakčevića**, oko stavljanja van snage DUP-a ″Nova Varoš 2″ i odbornika **Mitra Vukovića**, u vezi izgradnje groblja na Ćemovskom polju.

**\* \* \***

U vezi sa **ČETVRTOM TAČKOM** dnevnog reda - **Prijedlogom odluke o davanju na korišćenje djelova katastarskih parcela broj 1209, 1211, 1212 i 1213 KO Podgorica II Fudbalskom savezu Crne Gore**, nije bilo diskusija odbornika.

U vezi sa **PETOM TAČKOM** dnevnog reda - **Prijedlogom odluke o ustupanju prostora u vlasništvu Glavnog grada - Podgorice na privremeno upravljanje Opštini u okviru Glavnog grada - Golubovci**,nije bilo diskusija odbornika.

U vezi sa **ŠESTOM TAČKOM** dnevnog reda - **Prijedlogom odluke o dopuni Odluke o postavljanju odnosno građenju i uklanjanju pomoćnih objekata na teritoriji Glavnog grada Podgorice**,nije bilo diskusija odbornika.

U vezi sa **SEDMOM TAČKOM** dnevnog reda - **Prijedlogom odluke o davanju saglasnosti na Cjenovnik usluga prerade i zbrinjavanja komunalnog otpada na deponiji "Livade" u Podgorici**,nije bilo diskusija odbornika.

U vezi sa **OSMOM TAČKOM** dnevnog reda - **Prijedlogom odluke o davanju saglasnosti na Cjenovnik usluga sakupljanja i transporta komunalnog otpada**, nije bilo diskusija odbornika.

U vezi sa **DEVETOM TAČKOM** dnevnog reda - **Prijedlogom odluke o davanju saglasnosti na Ugovor o preuzimanju poreskog duga**, kraće napomene je dala predstavnica predlagača **mr Snežana Popović**,sekretarka Sekretarijata za finansije.

Po ovoj tački nije bilo diskusija odbornika.

U vezi sa **DESETOM TAČKOM** dnevnog reda - **Prijedlogom odluke o davanju saglasnosti na Odluku o prenosu pokretne imovine**, nije bilo diskusija odbornika.

U vezi sa **JEDANAESTOM TAČKOM** dnevnog reda - **Informacijom o pripremljenosti turističke sezone u Glavnom gradu - Podgorici u 2022. godini**, dopunsko obrazloženje je dao predstavnik predlagača **Zekerija Fetić**, v.d. sekretara Sekretarijata za podršku biznis zajednici.

U diskusiji je učestvovao odbornik **Vladan Arsović**.

Završnu riječ je dao predstavnik predlagača **Zekerija Fetić**, v.d. sekretara Sekretarijata za podršku biznis zajednici.

U vezi sa **DVANAESTOM TAČKOM** dnevnog reda - **Izbor i imenovanja**, predsjednik **Suhih** je podsjetio da je Odbor za izbor i imenovanja dostavio 2 prijedloga i to:

1. Prijedlog rješenja o imenovanju Komisije za odabir projekata valorizacije kulturne baštine na teritoriji Glavnog grada - Podgorice za 2022.godinu;
2. Prijedlog rješenja o izmjeni Rješenja o imenovanju Odbora za Statut i propise Skupštine Glavnog grada - Podgorice.

Po ovoj tački dnevnog reda nije bilo diskusije.

Nakon toga, predsjednik **Suhih** je konstatovao da je završena rasprava o svim tačkama dnevnog reda i dao kratku pauzu od 5 minuta.

**\* \* \***

Skupština je nastavila rad u 14:30 časova.

Potom se prešlo na izjašnjavanje po redosljedu po kojem je vođena rasprava.

- Skupština je usvojila Prijedlog odluke o potvrđivanju Odluke o utvrđivanju poreske osnovice za obračun poreza na nepokretnosti za 2022. godinu. (glasalo je 34 odbornika: 33 ″za″ i 1 ″uzdržan″)

- Skupština je usvojila Prijedlog odluke o potvrđivanju Odluke o umanjenju lokalnih komunalnih taksi i naknada. (glasalo je 34 odbornika: 32 ″za″ i 2 ″uzdržana″)

- Skupština je usvojila Prijedlog odluke o proglašenju Spomenika prirode "Park šuma Gorica". (glasalo je 35 odbornika: 35 ″za″)

- Skupština je usvojila Prijedlog odluke o davanju na korišćenje djelova katastarskih parcela broj 1209, 1211, 1212 i 1213 KO Podgorica II Fudbalskom savezu Crne Gore. (glasalo je 35 odbornika: 33 ″za″ i 2 ″uzdržana″)

- Skupština je usvojila Prijedlog odluke o ustupanju prostora u vlasništvu Glavnog grada - Podgorice na privremeno upravljanje Opštini u okviru Glavnog grada - Golubovci. (glasalo je 35 odbornika: 33 ″za″ i 2 ″uzdržana″)

- Skupština je usvojila Prijedlog odluke o dopuni Odluke o postavljanju odnosno građenju i uklanjanju pomoćnih objekata na teritoriji Glavnog grada Podgorice. (glasalo je 34 odbornika: 32 ″za″ i 2 ″uzdržana″)

- Skupština je usvojila Prijedlog odluke o davanju saglasnosti na Cjenovnik usluga prerade i zbrinjavanja komunalnog otpada na deponiji "Livade" u Podgorici. (glasalo je 35 odbornika: 33 ″za″ i 2 ″uzdržana″)

- Skupština je usvojila Prijedlog odluke o davanju saglasnosti na Cjenovnik usluga sakupljanja i transporta komunalnog otpada. (glasalo je 35 odbornika: 33 ″za″ i 2 ″uzdržana″)

- Skupština je usvojila Prijedlog odluke o davanju saglasnosti na Ugovor o preuzimanju poreskog duga. (glasalo je 34 odbornika: 33 ″za″ i 1 ″uzdržan″)

- Skupština je usvojila Prijedlog odluke o davanju saglasnosti na Odluku o prenosu pokretne imovine. (glasalo je 35 odbornika: 33 ″za″ i 2 ″uzdržana″)

- Skupština je usvojila Informaciju o pripremljenosti turističke sezone u Glavnom gradu - Podgorici u 2022. godini. (glasalo je 35 odbornika: 33 ″za″ i 2 ″uzdržana″)

Zatim se prešlo na izjašnjavanje o prijedlozima u okviru tačke **12.** **Izbor i imenovanja**.

- Skupština je usvojila Prijedlog rješenja o imenovanju Komisije za odabir projekata valorizacije kulturne baštine na teritoriji Glavnog grada - Podgorice za 2022. godinu, u sastavu: **Vučić Ćetković**, direktor Javne ustanove Muzeji i galerije Podgorice - predsjednik i članovi: **Filip Aleksić**, glavni gradski arhitekta Glavnog grada Podgoricai **Anka Mihaljević,** saradnica za finansijske i računovodstvene poslove u Turističkoj organizaciji Glavnog grada - Podgorice. (glasalo je 35 odbornika: 33 ″za″ i 2 ″uzdržana″)

- Skupština je usvojila Prijedlog rješenja o izmjeni Rješenja o imenovanju Odbora za Statut i propise Skupštine Glavnog grada - Podgorice, kojim se **Marija Radulović** razrješava dužnosti članice Odbora, zbog podnošenja ostavke. (glasalo je 35 odbornika: 33 ″za″ i 2 ″uzdržana″)

Sa ovim je dnevni red sjednice iscrpljen.

Sjednica je zaključena u 14:45 časova.

 **S E K R E T A R, PREDSJEDNIK SKUPŠTINE,**

 **Veselin Vukčević dr Đorđe Suhih**